DA Den Europæiske Unions Tidende C 56/13

Offentliggørelse af en ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2011/C 56/09

Denne offentliggørelse giver ret til at gøre indsigelse mod ansøgningen om ændring, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ANSØGNING OM ÆNDRING

RÅDETS FORORDNING (EF) Nr. 510/2006

ANSØGNING OM ÆNDRING I HENHOLD TIL ARTIKEL 9

»AZEITES DO RIBATEJO«

EF-Nr.: PT-PDO-0117-0219-09.01.2006

BGB ( ) BOB ( X )

1. Afsnit i varespecifikationen, som berøres af ændringen:

—  Produktets betegnelse — Beskrivelse af produktet — Geografisk område —  Oprindelsesbevis —  Produktionsmetode —  Ratio —  Mærkning —  Krav i nationale bestemmelser —  Andet (angives nærmere)

2. Type ændring(er):

— Ændring af enhedsdokument eller resuméark —  Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort —  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) —  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er):

3.1. Beskrivelse:

1) Indføjelse af sorten Cobrançosa med henvisning til dens betydning i regionen og til, at den anvendes til at fremstille olivenolier, hvis smag og aroma ikke adskiller dem fra de traditionelle olivenolier, som i århundreder har været fremstillet og værdsat i Ribatejo. Der er til det formål gennemført en undersøgelse, der viser, at olivenolien Galega Vulgar ved tilsætning af sorten Cobrançosa ikke mister de kemiske og smagsmæssige egenskaber, der er typiske for Azeite do Ribatejo (Ribatejo-olivenolie).

2) Olivenlundenes sortssammensætning ændres og fastsættes under hensyn til følgende krav: — Galega Vulgar og/eller Lentisca: mindst 55 % (disse to sorter skal enten sammen eller enkeltvis tegne sig for mindst 55 % af hele olivenlunden) — Cobrançosa: højest 45 % — Andre sorter: højest 5 % — Sorten Picual må under ingen omstændigheder anvendes. Bemærkning: Disse ændringer indebærer, at opdelingen af det geografiske område i to underregioner ikke længere er gældende.

3) Ændring af visse fysisk-kemiske parametre som følge af generelle lovgivningsændringer og gennemførelse af mere dybtgående undersøgelser af produktet og dets egenskaber.

4) Forbedring af definitionen af de organoleptiske egenskaber for Ribatejo-olivenolierne.

3.2. Geografisk område:

Fra det geografiske område har man udelukket visse kommuner og freguesias (sogne), hvor det blev konstateret, at olivendyrkningen var gået meget tilbage, og hvor olivenolierne ikke længere havde de krævede egenskaber.

Visse freguesias i Rio Maior kommune figurerede ved en fejltagelse ikke på den oprindelige liste, selv om de var angivet på kort over det geografiske område. Det bekræftes nu, at de er en del af dette område.

Opdelingen af det geografiske område i to underregioner opgives, eftersom sorten Lentisca forekommer i hele området, og der ikke længere er tekniske argumenter for at opretholde denne opdeling.

RESUMÉ

RÅDETS FORORDNING (EF) Nr. 510/2006

»AZEITES DO RIBATEJO«

EF-Nr.: PT-PDO-0117-0219-09.01.2006

BOB ( X ) BGB ( )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed:

Betegnelse: Gabinete de Planeamento e Políticas Adresse: Rua Padre António Vieira 1 1099-073 Lisboa PORTUGAL Tlf. +351 213819300 Fax +351 213876635 E-mail: Gpp@gpp.pt

2. Sammenslutning:

Betegnelse: Associação dos Agricultores do Ribatejo Adresse: Rua de Santa Margarida 1-A 2000-114 Santarém PORTUGAL Tlf. +351 243323794 / 327444 Fax +351 243322829 E-mail: geral@aaribatejo.pt Sammensætning: Producent/forarbejdningsvirksomhed ( X ) Andet ( )

3. Varetype:

Kategori 1.5. Fedtstoffer (smør, margarine, olier, m.m.)

4. Varespecifikation:

(resume af kravene i henhold til artikel 4, stk. 2, i forordning (EF) nr. 510/2006)

4.1. Betegnelse:

»Azeites do Ribatejo«

4.2. Beskrivelse:

Azeites do Ribatejo (Ribatejo-olivenolierne) udvindes ved udelukkende mekanisk presning af frugter fra oliventræet Olea Europeia L.. De anvendte olivensorter er Galega Vulgar, Lentisca og Cobrançosa dyrket i olivenlunde i det geografiske produktionsområde.

Ribatejo-olivenolierne har følgende egenskaber (sammenfatning):

Syreindhold: ekstra jomfruolie — højest 0,8 %; jomfruolie — højest 1,5 %

Peroxidtal: højest 15 meq O2/kg

Absorbans: K 232 nm — højest 2,00, K 270 nm — højest 0,20, ΔK — højest 0,01

Farvetone: — dominerende bølgelængde (λ) — 577-578 nm

Trilinolein — højest 0,2 %

Transfedtsyrer %: oliesyrer — højest 0,03; translinolisemerer + translinolensimerer — højest 0,03

Alifatiske alkoholer — højest 300 mg/kg

Steroler % — Kolesterol < 0,5 — Brassicasterol ≤ 0,1 — Campesterol ≤ 4,0 — Stigmasterol < campesterol — β-sitosterol ≥ 93,0 — Δ7-Stigmasterol ≤ 0,3

Steroler i alt — mindst 1 000 mg/kg

Erytrodiol + uvaol: højest 4,5 %

Voks: højest 250 mg/kg.

Der er også fastsat parametre for fedtsyrer og triglycerider.

Ribatejo-olivenolierne er middelfrugtagtige med grøn og moden frugtighed med antydning af æble, og farven er gylden — nogle gange lidt grønlig. For at kunne godkendes som Ribatejo-olivenolier skal medianen af manglerne være lig med nul for ekstra jomfruolien og jomfruolien. Olivenolier, hvis organoleptiske egenskaber adskiller sig fra dem, der er typisk for de godkendte typer, opnår ikke godkendelse.

4.3. Geografisk område:

Det geografiske område for produktion, forarbejdning og aftapning omfatter kommunerne Abrantes, Alcanena, Alcobaça (kun sognene S. Vicente de Aljubarrota og Turquel), Alvaiázere, Azambuja (kun sognet Vila Nova de S. Pedro), Cartaxo (kun sognene Cartaxo, Ereira, Pontével e Vale da Pinta), Constância, Entroncamento, Ferreira do Zêzere, Gavião, Golegã, Ourém (kun sognene Alburitel, Atouguia, Caxarias, Cercal, Espite, Fátima, Formigais, Freixianda, Gondemaria, Matas, Na Sa da Misericórdia, Na Sa da Piedade, Olival, Rio de Couros og Seiça), Porto de Mós (kun sognene Alcaria, Alvados, Arrimal, Juncal, Mendiga, Pedreiras, S. Bento og Serro Ventoso), Rio Maior (kun sognene Alcobertas, Arruda dos Pisões, Assentiz, Azambujeira, Fráguas, Malaqueijo, Marmeleira, Outeiro da Cortiçada, Ribeira de S. João, Rio Maior, S. João da Ribeira og S. Sebastião), Santarém, Sardoal, Tomar, Torres Novas og Vila Nova da Barquinha.

4.4. Bevis for oprindelse:

Dette produkts særlige egenskaber beskyttes via en ordning, der sikrer dets sporbarhed. Alle erhvervsdrivende skal uanset, hvilken funktion de varetager (olivenproducenter, oliemøller eller aftapningsvirksomheder), underkaste sig kontrol og certificeringsordningen. For hver producent, der af producentsammenslutningen (Agrupamento de Produtores Gestor da DOP) får tilladelse til at anvende BOB'en »Azeites de Ribatejo«, føres der et register med ajourførte oplysninger om de anvendte oliveners oprindelse, produktions- og modtagelsesvilkårene og de tekniske betingelser, der gør sig gældende for produktion og/eller pakning. Hvad angår olivenproducenterne, gennemføres der med passende mellemrum kontrol i forbindelse med behandling, dyrkning og høst. Med hensyn til oliemøller og aftapningsvirksomheder gennemføres der kontrol i forbindelse med aftapning, oplagring og pakning af produktet. Der gennemføres kontrol i hele produktionskæden, og hver enkelt emballage med Ribatejo-olivenolie påklæbes et nummereret certificeringsmærke, der gør det muligt at spore produktet gennem hele produktionsprocessen. Den beskyttede oprindelsesbetegnelse kan kun anvendes for jomfruolie og ekstra jomfruolie, der har de beskrevne analyseegenskaber, og som har været underkastet kontrol i forbindelse med produktionen.

4.5. Fremstillingsmetode:

Ribatejo-olivenolierne udvindes ved udelukkende mekanisk presning af frugter fra oliventræet Olea Europeia L. i oliemøller, der er beliggende i det afgrænsede geografiske produktionsområde. Alle krav med hensyn til god praksis — herunder dyrkningsmetoder, anvendelse af plantebeskyttelsesmidler, høstvilkår, transport og forarbejdning/aftapning — skal være opfyldt. Der kan kun anvendes oliven, der hidrører fra olivenlunde placeret i det samme geografiske område, i følgende forhold: Galega Vulgar og/eller Lentisca: mindst 55 %; Cobrançosa: højest 45 %. Der kan anvendes andre sorter (med undtagelse af Picual, som er forbudt) med en andel på op til 5 %. Der må ikke foretages to presninger og heller ikke anvendes enzymer eller talkum. Der anvendes passende emballage til aftapning af jomfruolie og ekstra jomfruolie, som mærkes efter de gældende regler. Alle de beskrevne arbejdsgange skal finde sted i det geografiske område, da olivenolien kan sammenblandes med andre produkter, og det ikke er muligt at udskille den efterfølgende. Hermed kan man opretholde en passende kontrol og forhindre, at sporbarheden forringes, således at forbrugeren kan være sikker på at få et autentisk kvalitetsprodukt.

4.6. Tilknytning:

Olivenlundene er beliggende i Ribatejo-regionen, hvor man hovedsagelig finder kalkholdige jorder. Klimaet er et typisk middelhavsklima med varme og tørre somre. Olivendyrkningen har op gennem tiden haft meget stor betydning for regionen og har uundgåeligt sat sig spor i lokalbefolkningens traditioner, bl.a. i et utal af madopskrifter, hvori der indgår olivenolie. Ud over den særlige historiske og samfundskulturelle forbindelse, der er mellem produktet og regionen, har Ribatejo-olivenolierne også en anerkendt særlig kemisk og smagsmæssig profil i forhold til andre olivenolier. Selv om de anvendte olivensorter ikke kun findes i den pågældende region, er det den særlige kombination af sorterne og det særegne økosystem, som gør, at der kan fremstilles olivenolie med de beskrevne egenskaber.

4.7. Kontrolinstans:

Betegnelse: Certis Adresse: Rua Diana de Liz, Horta do Bispo Apartado 320 7006 Évora PORTUGAL Tlf. +351 266769564 Fax +351 266769566 E-mail: —

4.8. Mærkning:

Produktet skal mærkes med betegnelsen »Azeites do Ribatejo — Denominação de Origem Protegida« og det tilhørende EU-logo. Desuden mærkning med certificeringsmærket, der altid skal omfatte produktets navn og betegnelse, navnet på kontrolorganet og løbenummeret (numerisk eller alfanumerisk kode, der gør det muligt at spore produktet). I intet tilfælde kan virksomhedsnavnet og producentens adresseangivelse erstattes med navnet på en anden enhed, selv hvis denne påtager sig ansvaret for produktet eller markedsfører det. Azeites do Ribatejo — DOP kan ikke suppleres med andre ord eller angivelser, heller ikke distributørers varemærker eller andet.

(1) EUT L 93 af 31.3.2006, s. 12.